Komission asetus (EY) N:o 1358/2003, annettu 31 päivänä heinäkuuta 2003, matkustajien, rahdin ja postin lentokuljetuksia koskevista tilastotiedoista annetun Euroopan parlamentin ja neuvoston asetuksen (EY) N:o 437/2003 täytäntöönpanosta sekä liitteiden I ja II muuttamisesta (ETA:n kannalta merkityksellinen teksti)



Virallinen lehti nro L 194 , 01/08/2003 s. 0009 - 0033



Komission asetus (EY) N:o 1358/2003, annettu 31 päivänä heinäkuuta 2003, matkustajien, rahdin ja postin lentokuljetuksia koskevista tilastotiedoista annetun Euroopan parlamentin ja neuvoston asetuksen (EY) N:o 437/2003 täytäntöönpanosta sekä liitteiden I ja II muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon matkustajien, rahdin ja postin lentokuljetuksia koskevista tilastotiedoista 27 päivänä helmikuuta 2003 annetun Euroopan parlamentin ja neuvoston asetuksen (EY) N:o 437/2003(1) ja erityisesti sen 10 artiklan, sekä katsoo seuraavaa: (1) Asetuksen (EY) N:o 437/2003 10 artiklan mukaan komission olisi vahvistettava mainitun asetuksen täytäntöönpanoa koskevat järjestelyt. (2) On tarpeen laatia luettelo yhteisön lentoasemista, lukuun ottamatta niitä lentoasemia, joilla on ainoastaan satunnaisesti kaupallista liikennettä, sekä myönnettävistä poikkeuksista. (3) Toimitettavien tietojen muoto on tarpeen määritellä riittävän yksityiskohtaisesti sen varmistamiseksi, että tällaiset tiedot käsitellään nopeasti ja kustannustehokkaasti. (4) Järjestelyt tilastotulosten levittämisestä olisi laadittava. (5) Asetuksen (EY) N:o 437/2003 10 artiklan ensimmäisen luetelmakohdan mukaisesti komission olisi mukautettava myös mainitun asetuksen liitteiden eritelmät. (6) Asetuksen (EY) N:o 437/2003 liitteissä I ja II olevaa toimitettavien tietojen tietuerakennetta, tunnuksia ja määritelmiä on tarpeen mukauttaa. (7) Sen vuoksi olisi muutettava asetusta (EY) N:o 437/2003. (8) Tässä asetuksessa säädetyt toimenpiteet ovat neuvoston päätöksellä 89/382/ETY, Euratom(2) perustetun tilasto-ohjelmakomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (EY) N:o 437/2003 3 artiklan 2 kohdan, 3 artiklan 4 kohdan ja 3 artiklan 5 kohdan soveltamiseksi luettelon yhteisön lentoasemista, lukuun ottamatta niitä lentoasemia, joilla on ainoastaan satunnaisesti kaupallista liikennettä, sekä myönnettävien poikkeusten on oltava sellaiset kuin ne on määritellään tämän asetuksen liitteessä I. 2 artikla Asetuksen (EY) N:o 437/2003 7 artiklan soveltamiseksi tulokset on toimitettava noudattaen tämän asetuksen liitteessä II olevaa tiedostojen ja tietojen toimittamiseen käytettävän välineen kuvausta. 3 artikla Asetuksen (EY) N:o 437/2003 8 artiklan 1 kohdan soveltamiseksi komissio levittää kaikki tiedot, joita jäsenvaltiot eivät ole julistaneet salassa pidettäviksi, millä tahansa välineellä ja mitä tahansa tietorakennetta noudattaen. 4 artikla Korvataan asetuksen (EY) N:o 437/2003 liitteet I ja II tämän asetuksen liitteellä III. 5 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä heinäkuuta 2003. Komission puolesta Pedro Solbes Mira Komission jäsen (1) EUVL L 66, 11.3.2003, s. 1. (2) EYVL L 181, 28.6.1989, s. 47. LIITE I LENTOASEMALUOKAT, LUETTELOT YHTEISÖN LENTOASEMISTA SEKÄ POIKKEUKSET I Lentoasemaluokat ja huomioon otettavat viitekaudet Yhteisön lentoasemat voidaan jakaa neljään luokkaan: - Luokka "0": lentoasemat, joiden matkustajamäärä on alle 15000 matkustajayksikköä vuodessa, katsotaan sellaisiksi joilla on "ainoastaan satunnaista kaupallista liikennettä", ja niillä ei ole 3 artiklan 3 kohdan mukaista raportointivelvoitetta. - Luokka "1": lentoasemat, joiden matkustajamäärä on 15000-150000 matkustajayksikköä vuodessa, toimittavat vain taulukossa C1 määritellyt tiedot. - Luokka "2": lentoasemat, joiden matkustajamäärä on enemmän kuin 150000 mutta vähemmän kuin 1500000 matkustajayksikköä vuodessa, toimittavat liitteen I kaikissa taulukoissa määritellyt tiedot, mutta niille voidaan 3 artiklan 4 kohdassa säädetyin edellytyksin myöntää täydellisiä tai osittaisia poikkeuksia vuoteen 2003, 2004 tai 2005 saakka. - Luokka "3": lentoasemat, joiden matkustajamäärä on vähintään 1500000 matkustajayksikköä vuodessa, toimittavat liitteen I kaikissa taulukoissa määritellyt tiedot, mutta niille voidaan 3 artiklan 5 kohdassa säädetyin edellytyksin myöntää täydellinen tai osittainen poikkeus taulukon B1 osalta ainoastaan vuonna 2003. Lentoasemaluokan määrittämiseksi vuonna N matkustajayksikköjen laskennassa huomioon otettava viitevuosi on seuraava: - luokkiin "0", "1" ja "2" kuuluvat lentoasemat: vuosi N-2, - luokkaan "3" kuuluvat lentoasemat: vuosi N (lukuun ottamatta raportointivuoden 2003 taulukoita, joissa otetaan huomioon vuoden 2001 matkustajayksiköt, sekä raportointivuoden 2004 taulukoita, joissa otetaan huomioon vuoden 2003 matkustajayksiköt). Lentoasemat, joiden matkustajayksiköiden määrä on vähentynyt vuodesta N-2 vuoteen N-1, voivat käyttää vuotta N-1 luokituksen viitevuotena. II Sallitut poikkeukset Tiivistelmätaulukko raportointivuoden ja yhteisön lentoasemien kokoluokan mukaan jaoteltuna. >TAULUKON PAIKKA> Poikkeukset voivat olla osittaisia tai täydellisiä. Osittaisia poikkeuksia voidaan myöntää vain seuraavien kenttien osalta: "lentoyhtiötä koskevat tiedot" ja "käytettävissä olevat matkustajapaikat". Jos kyseisiä kenttiä koskevia poikkeuksia myönnetään, odotetun tunnuksen sijasta on ilmoitettava "tuntematon koodi" ("käytettävissä olevia matkustajapaikkoja" vastaava tuntematon koodi on "999999999999"). Jos lentoasemalle on myönnetty poikkeus vuonna N, mutta lentoaseman kokoluokka muuttuu kyseisenä vuonna, poikkeus ei enää ole voimassa vuonna N. III Soveltamisalaan kuuluvien lentoasemien luettelo ja poikkeukset Yhteisön lentoasemilla, joilla on ainoastaan satunnaista kaupallista liikennettä (luokka "0"), ei ole raportointivelvoitetta. Näin ollen seuraavat luettelot eivät koske niitä. Luokkaan "1" kuuluvat lentoasemat on merkitty seuraaviin luetteloihin kursiivilla. Luokkaan "2" kuuluvat lentoasemat on merkitty seuraaviin luetteloihin normaalilla kirjasinlajilla. Luokkaan "3" kuuluvat lentoasemat on merkitty seuraaviin luetteloihin lihavoidulla kirjasinlajilla. Niiden luokkaan "3" kuuluvien lentoasemien kohdalle, joille on myönnetty taulukon B1 osalta poikkeus vuodeksi 2003, on merkitty "X" sarakkeeseen 4 osoittamaan täydellistä poikkeusta ja "P" sarakkeeseen 4 osoittamaan osittaista poikkeusta. Niiden luokkaan "2" kuuluvien lentoasemien kohdalle, joille on myönnetty taulukon A1 ja/tai B1 osalta poikkeus vuoteen N saakka (vuoteen 2003, 2004 tai 2005), on merkitty "vuosi N" sarakkeeseen 5.1 ja/tai 5.2. Jos myönnetty poikkeus on vain osittainen, vuoden jälkeen on merkitty "P". Niiden luokkaan "1" tai "2" kuuluvien lentoasemien kohdalle, joille on myönnetty taulukon C1 osalta poikkeus vuoteen N saakka (vuoteen 2003, 2004 tai 2005), on merkitty "vuosi N" sarakkeeseen 5.3. Jos myönnetty poikkeus on vain osittainen, vuoden jälkeen on merkitty "P". Taulukoiden jäljessä ovat (mahdollisia) osittaisia poikkeuksia koskevat huomautukset. Belgia: Yhteisön lentoasemien luettelo ja poikkeukset >TAULUKON PAIKKA> Tanska: Yhteisön lentoasemien luettelo ja poikkeukset >TAULUKON PAIKKA> Osittaisia poikkeuksia sovelletaan kenttään "käytettävissä olevat matkustajapaikat" (taulukko A1). Saksa: Yhteisön lentoasemien luettelo ja poikkeukset >TAULUKON PAIKKA> Kreikka: Yhteisön lentoasemien luettelo ja poikkeukset >TAULUKON PAIKKA> Espanja: Yhteisön lentoasemien luettelo ja poikkeukset >TAULUKON PAIKKA> Ranska: Yhteisön lentoasemien luettelo ja poikkeukset >TAULUKON PAIKKA> Osittaisia poikkeuksia sovelletaan kenttään "käytettävissä olevat matkustajapaikat" (taulukko A1). Irlanti: Yhteisön lentoasemien luettelo ja poikkeukset >TAULUKON PAIKKA> Osittaisia poikkeuksia sovelletaan kenttään "lentoyhtiötä koskevat tiedot". Italia: Yhteisön lentoasemien luettelo ja poikkeukset >TAULUKON PAIKKA> Luxemburg: Yhteisön lentoasemien luettelo ja poikkeukset >TAULUKON PAIKKA> Alankomaat: Yhteisön lentoasemien luettelo ja poikkeukset >TAULUKON PAIKKA> Osittaisia poikkeuksia sovelletaan kenttiin "käytettävissä olevat matkustajapaikat" ja "lentoyhtiötä koskevat tiedot". Itävalta: Yhteisön lentoasemien luettelo ja poikkeukset >TAULUKON PAIKKA> Portugali: Yhteisön lentoasemien luettelo ja poikkeukset >TAULUKON PAIKKA> Suomi: Yhteisön lentoasemien luettelo ja poikkeukset >TAULUKON PAIKKA> Ruotsi: Yhteisön lentoasemien luettelo ja poikkeukset >TAULUKON PAIKKA> Yhdistynyt kuningaskunta: Yhteisön lentoasemien luettelo ja poikkeukset >TAULUKON PAIKKA> LIITE II TIEDOSTOJEN JA TIETOJEN TOIMITTAMISEEN KÄYTETTÄVÄN VÄLINEEN KUVAUS Kaksi EDI-yhteensopivaa muotoa hyväksytään taulukoiden edellyttämien tietojen välittämiseen: "CSV" (Comma Separated Values), jossa käytetään puolipistettä (;) kenttien erottimena, sekä GESMES-EDIFACT. Asetuksen kussakin taulukossa käytettävien kenttien luettelo ja kuvaus: Seuraavassa tiivistelmätaulukossa on esitetty vaadittavien kenttien luettelo asetuksen kaikkien taulukoiden ("A1", "B1" ja "C1") ja kaikkien tietojen (rivien) osalta. Kunkin taulukon asianomaisessa sarakkeessa on kahdentyyppiset kentät: - "x": taulukon kentät, jotka on ilmoitettava - " " (tyhjä väli): taulukon kannalta epäolennaiset kentät. Näitä kenttiä ei tavallisesti pidä täyttää kyseisissä taulukoissa. Tässä tapauksessa hyväksytään kuitenkin myös tyhjät kentät (2 kentän erotinta ilman niiden välissä olevia tietoja). Kenttien esitysmuoto ja pituudet: Kunkin kentän esitysmuoto on joko numeerinen (n), aakkosellinen (a) tai aakkosnumeerinen (an). Kentän pituus on joko kiinteä ("esitysmuoto + luku" - esim. "n4") tai muuttuva, jolloin annetaan kentän maksimipituus ("esitysmuoto + " ... " + kentän maksimipituus" - esim. "n..12"). >TAULUKON PAIKKA> Yhden taulukon (yhden havaintojakson osalta) on vastattava yhtä Eurostatille toimitettavaa tiedostoa (tai "lähetystä"). Kukin tiedosto (taulukko) nimetään seuraavan standardin/mallin mukaisesti: "CCYYPPTT.csv" (csv-muodossa) tai "CCYYPPTT.ges" (gesmes-muodossa), jolloin "CC" edustaa maatunnusta (ISO-standardin mukainen 2-kirjaiminen tunnus), "YY" vuotta, "PP" havaintoajanjaksoa (vuosi, Q1..Q4 tai 01..12) ja "TT" taulukkotunnusta ("A1", "B1" tai "C1"). Jos tiedosto on pakattu, tunnuksen ".csv" tai ".ges" sijasta on käytettävä tunnusta ".zip". Tietojen toimittamiseen käytettävän välineen on oltava yhteensopiva Eurostatin automaattisen tietojen valvonta- ja käsittelyjärjestelmän kanssa. EDI-yhteensopivat välineet ovat suositeltavia. Myös Pre-EDI-välineet sekä Eurostatin antamaan osoitteeseen lähetetty rakenteinen (structured) sähköposti voidaan kuitenkin hyväksyä siirtymäkaudella. Jos käytetään rakenteista sähköpostia: - sähköpostin aihekentässä on ilmoitettava toimitettavan tiedoston (taulukon) nimi - tiedoston (taulukon) on oltava sähköpostin liitteenä (vain yksi liitetiedosto sähköpostia kohti hyväksytään) - tietoja koskevat huomautukset voidaan lisätä tekstimuotoisina viestiin, jonka liitteenä taulukko on (muotoiluja ei saa käyttää). LIITE III Muutokset asetuksen (EY) N:o 437/2003 liitteisiin "LIITE I EUROSTATILLE TOIMITETTAVIEN TIETOJEN TIETUERAKENNE Ainoastaan siviili-ilmailua koskevat tiedot toimitetaan. Toimitettavat tiedot eivät koske valtion tarkoituksiin suoritettuja lentoja eivätkä maaliikenteessä kuljetettavia matkustajia, joilla on lentotunnus, eivätkä maaliikenteessä kuljetettavaa, lentorahtikirjalla varustettua rahtia. A. Lentomatkoja koskeva taulukko (kuukausittaiset tiedot(1)) Tämän taulukon tiedot koskevat ainoastaan kaupallista lentoliikennettä. Tiedoston tietuemalli >TAULUKON PAIKKA> B. Lentojen lähtö- ja pääteasemia koskeva taulukko (kuukausittaiset tiedot(2)) Tämän taulukon tiedot koskevat ainoastaan kaupallista lentoliikennettä. Tiedoston tietuemalli >TAULUKON PAIKKA> C. Lentoasemataulukko (vähintään vuosittaiset tiedot) Tämän taulukon tiedot koskevat ainoastaan kaupallista lentoliikennettä lukuun ottamatta "kaupallisten lentojen kokonaismäärää", joka koskee myös kaupallista yleisilmailua, ja "kaikkien lentojen kokonaismäärää", joka koskee kaikkia siviili-ilma-alusten lentoja (lukuun ottamatta valtion tarkoituksiin suoritettuja lentoja). Tiedoston tietuemalli >TAULUKON PAIKKA> TUNNUKSET 1. Ilmoittava maa Käytettävä tunnusjärjestelmä on peräisin lentopaikkojen ilmaisemisessa käytetystä ICAO:n kansallisuustunnusluettelosta. Jos maalla on useita ICAO-tunnuksia, käytetään ainoastaan maan pääasiallista ICAO-tunnusta. Belgia EB Tanska EK Saksa ED Kreikka LG Espanja LE Ranska LF Irlanti EI Italia LI Luxemburg EL Alankomaat EH Itävalta LO Portugali LP Suomi EF Ruotsi ES Yhdistynyt kuningaskunta EG 2. Viitekausi AN (tai 45)vuosi Q1 (tai 21) tammikuu-maaliskuu (ensimmäinen neljännes) Q2 (tai 22) huhtikuu-kesäkuu (toinen neljännes) Q3 (tai 23) heinäkuu-syyskuu (kolmas neljännes) Q4 (tai 24) lokakuu-joulukuu (neljäs neljännes) 1-12 tammikuu-joulukuu (kuukausi). 3. Lentoasemat Lentoasemat koodataan ICAO:n 4-kirjaimisten tunnusten mukaisesti siten kuin ne on lueteltu ICAO-asiakirjassa 7910. Tuntemattomat lentoasemat koodataan tunnuksella "ZZZZ". 4. Lentoyhtiötä koskevat tiedot "1EU" lentoyhtiöt, joilla on liikennelupa Euroopan unionissa "1NE" lentoyhtiöt, joilla ei ole liikennelupaa Euroopan unionissa "ZZZ" tuntemattomat lentoyhtiöt "888" luottamuksellinen (käytetään taulukoissa A1 ja B1, jos "lentoyhtiön tietoja" ei voida ilmoittaa luottamuksellisuussyistä) "999" kaikki lentoyhtiöt (käytetään ainoastaan taulukossa C1). Lentoyhtiöt, joilla on osittainen liikennelupa EU:ssa, ilmoitetaan "EU-lentoyhtiöinä". Vapaaehtoisesti voidaan käyttää myös tunnusta "2" + ISO-standardin mukaista 2-kirjaimista maatunnusta (lentoyhtiön liikenneluvan myöntänyt maa) samoin kuin ICAO:n lentoyhtiötunnusta. 5. Ilma-alustyyppi Ilma-alustyyppi koodataan ICAO:n ilma-alustyyppien tunnusten mukaisesti siten kuin ne on lueteltu ICAO-asiakirjassa 8643. Tuntemattomat ilma-alustyypit koodataan tunnuksella "ZZZZ". (1) Vuonna 2003 hyväksytään "vähintään neljännesvuosittaiset tiedot". (2) Vuonna 2003 hyväksytään "vähintään neljännesvuosittaiset tiedot". LIITE II MÄÄRITELMÄT JA RAPORTOITAVAT TILASTOTIEDOT Kunkin määritelmän otsikon jälkeen luetellaan asetuksen artiklat ja taulukot, joissa viitataan kyseiseen termiin. I YLEISET MÄÄRITELMÄT JA MUUTTUJAT 1) Yhteisön lentoasema (1 ja 3 artikla) Kaupallisen lentoliikenteen (katso -4-) harjoittamiseen tarkoitettu rajattu jäsenvaltion maa- tai vesialue, joka on perustamissopimuksen määräysten alainen ja joka on tarkoitettu käytettäväksi joko kokonaan tai osittain ilma-alusten saapumiseen, lähtöön tai siirtoon maan pinnalla. 2) Valtion tarkoituksiin suoritettu lento (1 artikla ja taulukko C1) Kaikki valtion sotilas-, tulli-, poliisi- tai muuhun lainvalvontatoimintaan tarkoitetuilla ilma-aluksilla suoritetut lennot. Kaikki valtion tarkoituksiin suoritetut viranomaisten määräämät lennot. Asetuksen 1 artiklan ilmaisu "lukuun ottamatta valtion ilma-alusten lentoja" olisi tulkittava "lukuun ottamatta valtion tarkoituksiin suoritettavia lentoja". 3) Matkustajayksikkö (3 artiklan 2, 4 ja 5 kohta) Yksi matkustajayksikkö vastaa yhtä matkustajaa tai 100:a kiloa rahtia ja postia. Asetuksen 3 artiklan 2 kohdassa tarkoitetun yhteisön lentoasemien (katso -1-) luettelon laatimisessa ja 3 artiklan 4 ja 5 kohdassa tarkoitetun siirtymäajan osalta raja-arvojen laskennassa on "matkustajayksikköjä" käytettäessä otettava huomioon yhteisön lentoasemien (katso -1-) kuljetettujen matkustajien (katso -16-) kokonaismäärä ja transit-matkustajien (katso -18-) kokonaismäärä (lasketaan kerran) ja lähtevän ja saapuvan rahdin ja postin (katso -17-) kokonaismäärä. 4) Kaupallinen lentoliikenne (1 artikla ja taulukot A1, B1, C1) Lento tai lennot, jotka suoritetaan korvausta tai vuokraa vastaan matkustajien ja/tai rahdin ja postin kuljettamiseksi julkisessa liikenteessä. Lennot voivat olla reittilentoja (-5-) tai tilauslentoja (-6-). 5) Reittilento (taulukot A1 ja B1) Kaupallinen lentoliikenne (katso -4-), jota harjoitetaan julkistetun aikataulun mukaisesti tai niin säännöllisesti toistuvana, että lennot selvästi muodostavat järjestelmällisen sarjan. Sisältää reittilentojen satunnaisen suuren kysynnän vuoksi lennettävät täydentävät lennot. 6) Tilauslento (taulukot A1 ja B1) Kaupallinen lentoliikenne (katso -4-), muu kuin tilauslennot (katso -5-). 7) Matkustajalento (taulukot A1 ja B1) Reittilento (katso -5-) tai tilauslento (katso -6-), joka suoritetaan yhtä tai useampaa maksavaa matkustajaa kuljettavalla ilma-aluksella, sekä kaikki julkaistuissa aikatauluissa matkustajalennoiksi merkityt lennot. Sisältää lennot, joilla kuljetetaan sekä maksavia matkustajia että maksettua rahtia ja postia. 8) Rahti- ja postilento (taulukot A1 ja B1) Reittilento (katso -5-) tai tilauslento (katso -6-), joka suoritetaan muuta maksettua kuormaa kuin maksavia matkustajia, toisin sanoen rahtia ja postia, kuljettavalla ilma-aluksella. Ei sisällä lentoja, joilla kuljetetaan yhtä tai useampaa maksavaa matkustajaa, eikä julkaistuissa aikatauluissa matkustajalennoiksi merkittyjä lentoja. 9) Lentoyhtiö (Kaupallisen lentoliikenteen harjoittaja) (taulukot A1, B1 ja C1) Lentoliikennettä harjoittava yritys, jolla on voimassa oleva toimilupa suorittaa kaupallisia lentoja (katso -13-). Jos lentoyhtiöillä on yhteisyrityksiä tai muita sopimusjärjestelyitä, joissa edellytetään kahden tai useamman lentoyhtiön vastaavan erikseen lentoon tai lentoyhdistelmään liittyvien lentoliikennepalvelujen tarjoamisesta ja myynnistä, ilmoitetaan lentoyhtiö, joka on lennon pääoperaattori. II TAULUKKOON A1 (LENTOMATKAT) LIITTYVÄT MÄÄRITELMÄT JA MUUTTUJAT 10) Lentomatka (taulukko A1) Ilma-aluksen matka lentoonlähdöstä seuraavaan laskeutumiseen. 11) Matkustajamäärä (taulukko A1) Ilma-aluksen kaikkien matkustajien määrä laskeuduttaessa ilmoittavalle lentoasemalle tai lähdettäessä ilmoittavalta lentoasemalta. Ilma-aluksen kaikki maksavat matkustajat ja muut kuin maksavat matkustajat lentomatkan (katso -10-) aikana. Sisältää transit-matkustajat (katso -18-) (lasketaan saapumisen ja lähdön yhteydessä). 12) Rahdin ja postin määrä (taulukko A1) Ilma-aluksen kaiken rahdin ja postin määrä laskeuduttaessa ilmoittavalle lentoasemalle tai lähdettäessä ilmoittavalta lentoasemalta. Ilma-aluksen kaikki rahti ja posti lentomatkan (katso -10-) aikana. Sisältää transit-rahdin ja postin (lasketaan saapumisen ja lähdön yhteydessä). Sisältää pikakuljetus- ja diplomaattilaukut. Ei sisällä matkustajien matkatavaroita. 13) Kaupallinen lento (taulukko A1) Lento, joka suoritetaan korvausta tai vuokraa vastaan matkustajien ja/tai rahdin ja postin kuljettamiseksi julkisessa liikenteessä. Taulukossa A1 kaupalliset lennot summataan muiden "indikaattorien" laskemiseksi ("Matkustajamäärä (katso -11-)", "Rahdin ja postin määrä (katso -12-)" ja "Käytettävissä olevat matkustajapaikat (katso -14-)"). 14) Käytettävissä olevat matkustajapaikat (taulukko A1) Kahden lentoaseman välisen lentomatkan (katso -10-) suorittavaan ilma-alukseen myytävien matkustajapaikkojen kokonaismäärä. Maksavien matkustajien kokonaismäärä ei saa lentomatkalla (katso -10-) olla suurempi kuin myytävien matkustajapaikkojen kokonaismäärä. Sisältää tietylle lentomatkalle jo myydyt paikat eli transit-matkustajien (katso -18-) paikat. Ei sisällä paikkoja, joita ei tosiasiallisesti käytetä matkustajien kuljetukseen maksimilentoonlähtöpainorajoitusten vuoksi. Jos tätä koskevia tarkkoja tietoja ei ole käytettävissä, on käytettävä yhtä seuraavista estimaateista tässä järjestyksessä (tarkoituksenmukaisin vaihtoehto on ensimmäisenä): 1. tietyn ilma-aluksen version käytettävissä olevien matkustajapaikkojen lukumäärä (määritetty rekisterinumeron perusteella) 2. lentoyhtiön ilma-alustyypin version mukainen keskimääräinen käytettävissä olevien matkustajapaikkojen lukumäärä 3. ilma-alustyypin keskimääräinen käytettävissä olevien matkustajapaikkojen lukumäärä. III TAULUKKOON B1 (LENNON LÄHTÖ- JA PÄÄTEASEMA) JA TAULUKKOON C1 (LENTOASEMAT) LIITTYVÄT MÄÄRITELMÄT JA MUUTTUJAT 15) Lennon lähtö- ja pääteasema (taulukko B1) Liikenne kaupallisella lennolla (katso -4-), jolla on sama lennon numero ja joka on jaettu lentoasemapareittain lennon lähtö- ja pääteaseman mukaisesti. Jos matkustajien, rahdin tai postin lähtöasemaa ei tunneta, lennon alkamispaikkana on pidettävä ilma-aluksen lähtöpaikkaa; samoin jos määräasema ei ole tunnettu, ilma-aluksen määräpaikkana on pidettävä pääteasemaa. 16) Kuljetetut matkustajat (taulukot B1 ja C1) Kaikki tietyn lennon matkustajat (lennolla yksi numero) laskettuina kerran eikä useaan kertaan lennon eri vaiheissa. Kaikki maksavat matkustajat ja muut kuin maksavat matkustajat, joiden matka alkaa tai päättyy ilmoittavalla lentoasemalla, sekä transfer-matkustajat, jotka lähtevät lennolle tai poistuvat lennolta ilmoittavalla lentoasemalla. Ei sisällä transit-matkustajia (katso -18-). 17) Lähtevä tai saapuva rahti ja posti (taulukot B1 ja C1) Kaikki ilma-aluksella lähtevä tai saapuva rahti ja posti. Sisältää pikakuljetus- ja diplomaattilaukut. Ei sisällä matkustajien matkatavaroita. Ei sisällä transit-rahtia ja postia. 18) Transit-matkustajat (taulukko C1) Matkustajat, jotka lyhyen pysähdyksen jälkeen jatkavat matkaansa samalla ilma-aluksella ja lennolla, jolla on sama numero kuin lennolla, jolla he saapuivat. Lentoaseman kokonaistilastoissa sekä matkustajayksikköjen (katso -3-) laskennassa transit-matkustajat lasketaan vain kerran. Matkustajat, jotka vaihtavat ilma-alusta teknisten ongelmien takia mutta jatkavat lennolla, jolla on sama numero, lasketaan transit-matkustajiksi. Joillain lennoilla, joilla tehdään välilaskuja, lennon numero vaihtuu lentoasemalla, koska se ilmaisee vaihdon saapuvalta lennolta lähtevälle lennolle. Tästä esimerkkinä on lento Barcelonasta Hampuriin, josta lento jatkuu Frankfurtiin ennen paluuta Barcelonaan. Jos tällaiset väliasemalle matkustavat jatkavat matkaansa samalla ilma-aluksella, heidät lasketaan transit-matkustajiksi. 19) Kaupallisten lentojen kokonaismäärä (taulukko C1) Kaikki korvausta tai vuokraa vastaan tehdyt lentoonlähdöt ja laskeutumiset. Sisältää kaupallisen lentoliikenteen (katso -4-) sekä kaiken kaupallisen yleisilmailun. 20) Kaikkien lentojen kokonaismäärä (taulukko C1) Ilma-alusten kaikki lentoonlähdöt ja laskeutumiset. Sisältää kaupallisten lentojen kokonaismäärän (katso -19-) sekä ei-kaupallisen yleisilmailun. Ei sisällä valtion tarkoituksiin suoritettavia lentoja (katso -2-). Ei sisällä läpilaskuja, ylösvetoja eikä keskeytettyjä lähestymisiä."